OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 253/15/2206	Skalica  18.02.2016
EEČ: 2-20-7-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Skalica

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 765/25 XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: XXXXX XXXXX, Česko 
Obsahom zmieru je:
Obvinený XXXXX dňa 20. 11. 2015 vyhlásil, že spáchal skutok, za ktorý je stíhaný, spočívajúci v tom, že 
dňa 10. 06. 2015 v čase o 15.25 hod., ako vodič osobného motorového vozidla zn. Škoda Fabia, ev. č. XXXXX, pri vchádzaní z vedľajšej cesty III. tr. č. 05110 v smere od Skalice na hlavnú cestu II. tr. č. 426 v úseku Holíč – Sudoměřice, neprispôsobil svoje správanie situácii v cestnej premávke a svojim schopnostiam, nerešpektoval dopravnú značku „Daj prednosť v jazde“ a zľava nedal prednosť motocyklu zn. Ducati, ev. č. XXXXX, vodiča XXXXX, nar. 28. 06. 1957, trvale bytom XXXXX, XXXXX, ČR, jazdiaceho po hlavnej ceste v smere do Sudoměříc, ktorému vošiel do jazdnej dráhy, pričom vodič XXXXX v snahe vyhnúť sa zrážke s osobným motorovým vozidlom strhol riadenie vľavo, zrážke s vozidlom zabránil, ale s motocyklom spadol na cestu, následkom čoho utrpel zlomeninu distálneho predlaktia vľavo s dobou liečenia asi 3 mesiace podľa odborného vyjadrenia lekára FNsP Skalica XXXXX a práceneschopnosťou od 11. 06. 2015 do 30. 09. 2015. XXXXX porušením všeobecných povinností účastníka cestnej premávky podľa § 3 ods. 2 písm. a, b) a    § 20 ods. 1 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov spôsobil dopravnú nehodu, čím porušil pravidlá cestnej premávky závažným spôsobom podľa § 137 ods. 2 písm. c/ citovaného zákona.

-	Obvinený XXXXX s poškodeným XXXXX na mediácií pred probačným a mediačným úradníkom dňa 26.01.2016 spísali Dohodu o náhrade škody a inej ujmy spôsobenej trestným činom – zmier, ktorý doložil Potvrdením o registrácii škodovej udalosti u Allianz – Slovenská poisťovňa, a.s. Bratislava, Dostojevského rad 4. Z potvrdenia o poistnej udalosti je zrejmé, že poisťovňa škodcu XXXXX pristúpi k náhrade škody na zdraví, ktorá vznikla p. Melicharovi pri dopravnej nehode dňa a taktiež bude cestou tohto poistenia riešená aj náhrada škody voči ďalším poškodeným: Všeobecnej zdravotnej poisťovni Českej republiky a Českej správe sociálneho zabezpečenia, ktorým vznikla škoda v súvislosti s poskytovaním zdravotnej starostlivosti poškodenému a vyplatením sociálnych dávok. Týmto obvinený splnil podmienku náhrady škody, resp. urobil iné opatrenia na náhradu škody, aby odstránil vzniknutú ujmu.    Poškodený  následne čestne vyhlásil, dodržaním tejto dohody sú jeho nároky na náhradu škody a inej ujmy v predmetnej veci plne uspokojené, nežiada náhradu škody nad rámec plnenia poisťovní. Obvinený sa zároveň poškodenému ospravedlnil.  

Obvinený XXXXX dňa 26.01.2016 prevodným príkazom v Slovenskej sporiteľni odovzdal štátu na peňažnú pomoc obetiam trestnej činnosti sumu vo výške  200,- € na všeobecne prospešné účely, z ktorej 50 % t.j. 100,- € patrí štátu na peňažnú pomoc obetiam trestnej činnosti a 50 % t.j. 100,- € obvinený určil konkrétnemu adresátovi na všeobecne prospešné účely: XXXXX n.o., XXXXX č.ú. VÚB BANKA SK95 0XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 765/25 XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odb.kriminálnej polície OR PZ Skalica pod spisovou značkou ORP-173/VYS-SI-2015.

na tom skutkovom základe, že: 
dňa 10. 06. 2015 v čase o 15.25 hod., ako vodič osobného motorového vozidla zn. Škoda Fabia, ev. č. XXXXX, pri vchádzaní z vedľajšej cesty III. tr. č. 05110 v smere od Skalice na hlavnú cestu II. tr. č. 426 v úseku Holíč – Sudoměřice, neprispôsobil svoje správanie situácii v cestnej premávke a svojim schopnostiam, nerešpektoval dopravnú značku „Daj prednosť v jazde“ a zľava nedal prednosť motocyklu zn. Ducati, ev. č. XXXXX vodiča XXXXX, nar. 28. 06. 1957, trvale bytom XXXXX, XXXXX, ČR, jazdiaceho po hlavnej ceste v smere do Sudoměříc, ktorému vošiel do jazdnej dráhy, pričom vodič XXXXX v snahe vyhnúť sa zrážke s osobným motorovým vozidlom strhol riadenie vľavo, zrážke s vozidlom zabránil, ale s motocyklom spadol na cestu, následkom čoho utrpel zlomeninu distálneho predlaktia vľavo s dobou liečenia asi 3 mesiace podľa odborného vyjadrenia lekára FNsP Skalica XXXXX a práceneschopnosťou od 11. 06. 2015 do 30. 09. 2015. XXXXX porušením všeobecných povinností účastníka cestnej premávky podľa § 3 ods. 2 písm. a, b) a § 20 ods. 1 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov spôsobil dopravnú nehodu, čím porušil pravidlá cestnej premávky závažným spôsobom podľa § 137 ods. 2 písm. c/ citovaného zákona 
 
Odôvodnenie:
V uvedenej trestnej veci bolo uznesením vyšetrovateľa Okresného riaditeľstva PZ, Odbor kriminálnej polície PZ Skalica ČVS:ORP-173/VYS-SI-2015  zo dňa 10.06.2015 podľa § 199 ods. 1 Tr. poriadku začaté trestné stíhanie vo veci prečinu ublíženia na zdraví podľa § 157 ods. 1, ods. 2 písm. a/ Tr. zákona a uznesením totožnej spisovej značky zo dňa 16.09.2015 bolo podľa  § 206 ods. 1 Tr. poriadku vznesené obvinenie XXXXX pre prečin ublíženia na zdraví podľa §  157 ods. 1, ods. 2 písm. a/ Tr. zákona, ktorého sa dopustil na tom skutkovom základe, ako je uvedené vo výrokovej časti tohto uznesenia. Následne po skončení skráteného vyšetrovania predložil vyšetrovateľ dňa 28.10.2015 vyšetrovací spis spolu s návrhom na konanie o dohode o vine a treste. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-173/VYS-SI-2015 som zistila, že v danej veci sú splnené podmienky na realizáciu tohto odklonu, lebo obvinený XXXXX sa svojím konaním dopustil prečinu ublíženia na zdraví podľa  § 157 ods. 1, ods. 2 písm. a/ Tr. zákona, pričom ide o prečin, za ktorý Trestný zákon ustanovuje trest odňatia slobody v trvaní 1 rok až päť rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

Obvinený po skončení vyšetrovania prejavil záujem dohodnúť sa s poškodeným na náhrade spôsobenej škody. Z uvedeného dôvodu bol vyšetrovací spis dňa 28.10.2015 predložený probačnému a mediačnému úradníkovi Okresného súdu Skalica za účelom vykonania mediácie. Po skončení mediácie, ktorá bola úspešná a kde bolo potrebné zistiť a rozhodnúť o náhrade škody tak voči poškodenému Melicharovi ako aj voči poškodeným poisťovniam:  Všeobecná zdravotná poisťovňa Českej republiky a Česká správa sociálneho zabezpečenia. Pri mediácii bolo probačným a mediačným úradníkom zistené, že  obvinený XXXXX  urobil iný úkon na odstránenie vzniknutej škody, lebo sa poškodenému ospravedlnil a oľutoval svoje konanie a taktiež urobil kroky smerujúce k náhrade škody prostredníctvom oznámenia udalosti cestou povinného zmluvného poistenia, pričom pri mediácii doložil potvrdenie od svojej poisťovne Allianz – Slovenská poisťovňa, a.s. (č.: 1580112371) o tom, že táto bude plniť poistné plnenie a dala poverenie k likvidácii.  Všeobecná zdravotná poisťovňa Českej republiky si vyčíslila škodu ku dňu 02.12.2015 vo výške 29.547,- Korún českých, pričom suma nie je konečná, nakoľko liečba poškodeného nie je ukončená. Česká správa sociálneho zabezpečenia  si ku dňu 17.122015 uplatnila náhradu škody vo výške 18.130,- Korún českých, čo je konečná suma. Uvedené národy budú hradené zo zákonného poistenia obvineného, kde si poškodené spoločnosti na ktoré prešiel nárok na náhradu škody ako sekundárny nárok, môžu uplatniť škodu.  Uvedené náhrady škody budú teda riešené cestou povinného zmluvného poistenia obvineného v zmysle osobitných zákonov. 

Obvinený XXXXX uzavrel dňa 26.01.2016 pred probačným a mediačným úradníkom Okresného súdu v Skalici XXXXX Dohodu o náhrade škody a inej ujmy spôsobnej trestným činom – zmieri sp. zn. M 22/2015 s poškodeným XXXXX, pričom poškodený vyhlásil, že nežiada náhradu škody nad rámce plnenia poisťovní, obvinený sa mu ospravedlnil a týmto považuje svoje nároky na náhradu škody voči obvinenému za plne uspokojené, žiadnu ďalšiu náhradu škody nežiada. Taktiež vyhlásil, že súhlasí so zmierom.  

Podľa ustanovenia § 225 Tr. poriadku práva poškodeného podľa § 220 neprislúchajú tomu, na koho prešiel nárok na náhradu škody, to neplatí, ak ide o dedičov poškodeného. Z uvedeného dôvodu len primárny prvotný poškodený XXXXX (nie aj zdravotné, sociálne a iné poisťovne) mali právo uzatvoriť dohodu o zmieri s obvineným a  súhlasiť so zmierom.

-	Obvinený XXXXX dňa 26.01.2016 prostredníctvom prevodného príkazu v Slovenskej sporiteľni, a.s. v Bratislave odovzdal na účet prokuratúry sumu vo výške 200,- € na všeobecne prospešné účely, z ktorej 50 % t.j. 100,- € patrí štátu na peňažnú pomoc obetiam trestnej činnosti a 50 % t.j. 100,- € obvinený určil  v prospech: XXXXX n.o., XXXXX č.ú. VÚB BANKA XXXXX
	Vzhľadom na to, že obvinený  slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, urobil kroky na náhradu škody a rovnako poukázal sumu  na všeobecne prospešné účely, splnil podmienky uvedené v § 220 ods. 1 Trestného poriadku.

Obvinený aj poškodený súhlasili s  uzavretím zmieru, zhodne prehlásili, že Dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného ako doteraz netrestaného a bezúhonného, na jeho osobné a majetkové pomery dôchodcu, na jeho prechádzajúci život a ochotu nahradiť spôsobenú škodu, som dospela k záveru, že u neho ide o jednorazový exces zo zákona a rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Stanislava Klempová 
prokurátorka